**Lujo Margetić** (Donja Stubica, 18. X. 1920. - Rijeka, 17. V. 2010.) bio je hrvatski povjesničar, akademik i prof. na rijerčkom Pravnom fakultetu..

Život
-----

Iako rođen u Hrvatskom Zagorju, Lujo Margetić bio je podrijetlom Primorac. Otac Tito bio je porijeklom s Grobnišćine, a majka Zora Turina iz Bakarca.

U Zagrebu je završio Prvu klasičnu gimnaziju te, 1945. g. Pravni fakultet na kojem je i doktorirao 1946. godine.

Sudjelovao je u Narodno-oslobodilačkom pokretu u Primorju.

Nakon doktorata je radio u Ministarstvu industrije NR Hrvatske u Zagrebu, a 1948. g. seli u Rijeku gdje radi u Općini Rijeka, a potom u "Elektroprimorju".

Umro je u Rijeci 17. maja 2010. godine u 90-oj godini.

Akademska karijera
------------------

Prvi znanstveni rad, *Pravo u Hesiodovu epu Erga hai hemerai*, objavio je 1962. g. u uglednom skopskom časopisu *Živa antika*.

Od 1975. g. je docent "Rimskog prava" na Pravnom fakultetu Riječkog sveučilišta. Nakon toga postaje nositelj kolegija "Rimsko pravo", "Opća povijest države i prava", a zatim i "Povijest države i prava naroda Jugoslavije". Zvanje izvanrednog profesora stekao je 1977. g. a 1980. g. redovitog. 1995. g. dobio je zvanje profesora emeritusa. Umirovljen je 1989. g. ali je i dalje aktivno proučavao i pisao.

Izvanredni član JAZU-a postaje 1986. g. a od 1991. g. punopravni član tzv. HAZU-a.

Bibliografija
-------------

Bavio se prvenstveno hrvatskom srednjovjekovnom pravnom poviješću, na koju tematiku se odnosi oko dvije trećine njegovih djela. Preostala trećina radova odnosi se na pravnu povijest starog vijeka, tj. grčko, rimsko i bizantsko pravo. Autor je velikog broja radova o povijesti Rijeke i Kvarnera. Sveukupno je objavio oko 60 knjiga, 5 skripata i 410 članaka, rasprava i prikaza na hrvatskom i stranim jezicima.

Nagrade i priznanja
-------------------

Dobitnik je nagrade za životno djelo Grada Rijeke 1991. i Državne nagrade za životno djelo 1998. godine.

Izvori
------

1. ↑  „Novosti Pravnog fakulteta u Rijeci". Arhivirano iz originala na datum 2011-11-21. Pristupljeno 2010-05-19.
2. 1 2 3 4  Dnevne novine "Novi list" o Luji Margetiću[*mrtav link*]
3. 1 2  Kratka biografija na Web stranici HAZU
4. ↑  „Novosti Pravnog fakulteta u Rijeci". Arhivirano iz originala na datum 2011-11-21. Pristupljeno 2010-05-19.
5. ↑  „Novosti Pravnog fakulteta u Rijeci". Arhivirano iz originala na datum 2011-11-21. Pristupljeno 2010-05-19.
6. ↑  „Novosti Pravnog fakulteta u Rijeci". Arhivirano iz originala na datum 2011-11-21. Pristupljeno 2010-05-19.
7. ↑  „Novosti Pravnog fakulteta u Rijeci". Arhivirano iz originala na datum 2011-11-21. Pristupljeno 2010-05-19.
8. 1 2  „Biografija Luje Margetića na službenim stranicama Pravnog fakulteta u Rijeci". Arhivirano iz originala na datum 2011-04-04. Pristupljeno 2010-05-19.
9. ↑  Bibliografija Luje Margetića

Eksterni linkovi
----------------

* Bibliografija Luje Margetića
* Službena internetska stranica Pravnog fakulteta Sveučilišta u Rijeci

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 84223346
* LCCN: n85231795
* ISNI: 0000 0001 0920 2635
* GND: 103209743
* SUDOC: 077821831
* BNF: cb16247859q (podaci)
* NKC: js20020812850
* CiNii: DA14272020
* NSK: 000100227

 |